పోల్
అయితే ప్రేక్షకుల ఓటింగ్ ఆధారంగానే విజేతను ప్రకటించినట్టుగా స్టార్ మా నిర్వాహకులు తెలియజేస్తున్నారు. అయితే ఫైనల్‌కి చేరిన ఐదుగురి కంటెస్టెంట్స్‌కి కలిపి మొత్తం 8 కోట్ల 50 లక్షలకు పైగా ఓట్లు పోలైనట్టు హోస్ట్ నాగార్జున స్టేజ్‌పై ప్రకటించి.. ఇది బ్రహ్మాండం, అద్భుతం అని ఢంకా బజాయించి మరీ చెప్పారు. కాని ఎవరికి ఎన్ని ఓట్లు వచ్చాయి. విన్నర్‌ రాహుల్‌కి ఎన్ని ఓట్లు, రన్నర్ శ్రీముఖికి ఎన్ని ఓట్లు.. మిగిలిన ముగ్గురికీ ఎంత శాతం ఓట్లు పోలయ్యాయనే వివరాలను తెలియజేయలేదు.
Read Also: ఒసేయ్ రాములమ్మా! బిగ్ బాస్ టైటిల్ బాణం గురితప్పిందెక్కడ?
అయితే ఆసక్తికరమైన విషయం ఏంటంటే.. ఈ 8 కోట్ల 50 లక్షల ఓట్లు సీజన్ 1 కంటే చాలా తక్కువ. ఎన్టీఆర్ హోస్ట్ చేసిన సీజన్ 1లో 11 కోట్ల తొంభైలక్షల ఓట్లు పోలయ్యాయి. సీజన్ 1 కంటే సీజన్ 3లో ఓట్లు శాతం 3 కోట్ల నలభై లక్షలకు పైగానే తగ్గింది. అయితే సీజన్ 2లో ఎవరికి ఎన్ని ఓట్లు వచ్చాయనే విషయాన్ని సీక్రెట్‌గానే ఉంచారు.
Read Also: ‘బిగ్ బాస్ షో ఫైనల్ రిజల్ట్స్.. స్త్రీ జాతికే అవమానం’
ఇదిలా ఉంటే.. రాహుల్ విజేతగా ప్రకటించడం.. శ్రీముఖి రన్నరప్‌ కావడంతో అసలు రాహుల్‌కి శ్రీముఖి ఓట్ల శాతంలో తేడా ఎంత ఉంది? టాప్ 5లో ఉన్న ఫైనల్ కంటెస్టెంట్స్‌కి ఎవరికి ఎన్ని ఓట్లు వచ్చాయనే విషయాన్ని గమనిస్తే.. రాహుల్‌కి అత్యధికంగా 35 శాతం ఓట్లు వచ్చాయి. శ్రీముఖికి 28 శాతం ఓట్లు పోలయ్యాయి. శ్రీముఖి కంటే రాహుల్‌కి 7 శాతం ఓట్లు ఎక్కువ రావడంతో విజేతగా ప్రకటించినట్టు తెలుస్తోంది. ఇక బాబా భాస్కర్‌కి 16 శాతం ఓట్లు పోలవ్వగా.. వరుణ్ సందేశ్‌కి 14 శాతం ఓట్లు వచ్చాయి. చివరి స్థానంలో నిలిచిన అలీ రెజాకు 7 శాతం మాత్రమే ఓట్లు పోలయ్యాయి.
Read Also: 110 % బార్బర్ షాప్ పెడతా: రాహుల్ సిప్లిగంజ్ ఇంటర్వ్యూ
కాగా.. సీజన్ 1 కంటే సీజన్ 3లో ఓట్లు శాతం భారీగా తగ్గడానికి ప్రధాన కారణం. ఓటింగ్ విధానాన్ని మార్చడమే. సీజన్ 1లో గూగుల్ ద్వారా ఓట్లు వేసే విధానంతో పాటు మిస్డ్ కాల్ ద్వారా తమకు నచ్చిన కంటెస్టెంట్‌కు ఓటు వేసే వీలు కల్పించారు.
Read Also: రాహుల్ సిప్లిగంజ్ నోయల్‌లను ఫ్లైట్‌లోంచి దించేశారట.. అసలేం జరిగింది?
అయితే సీజన్ 3లో ఈ ఓటింగ్ విధానంలో మార్పులు చేశారు. హాట్ స్టార్ యాప్ విధానాన్ని తీసుకువచ్చారు. హాట్ స్టార్‌లో లాగిన్ అయ్యి.. 10 ఓట్లు వేసుకునే వీలు కల్పించారు. ఇక మిస్డ్ కాల్ ద్వారా 50 ఓట్లు వేసుకును అవకాశం ఉంది. అయితే హాట్ స్టార్ యాప్ విధానం యూజర్స్‌కి కొత్త కావడంతో పాటు దానిపై సరైన అవగాహన లేకపోవడంతో ఓట్ల శాతం సీజన్ 1తో పోల్చుకుంటే భారీగా తగ్గింది.
బిగ్ బాస్ విన్నర్ రాహుల్‌తో ప్రత్యేక ఇంటర్వ్యూ
X
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.